[pic] | EUROOPAN YHTEISÖJEN KOMISSIO |

Bryssel 21.10.2009

KOM(2009) 548 lopullinen

KOMISSION KERTOMUS EUROOPAN PARLAMENTILLE JA NEUVOSTOLLE

KOMISSION TOINEN RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTA – VARAINHOITOVUOSI 2008 – {SEC(2009) 1368 lopullinen}

SISÄLLYSLUETTELO

1. TALOUSARVIOMENETTELY 5

1.1. Alustava talousarvioesitys 2008 5

1.2. Talousarvioesitys vuodeksi 2008 5

1.3. Vuotta 2008 koskeva oikaisukirjelmä 5

1.4. Maataloustukirahaston käyttötarkoitukseensa sidotut tulot 5

1.5. Väliaikaisista rakenneuudistusmääristä peräisin olevat tulot sokerialalla 6

1.6. Vuoden 2008 talousarvion hyväksyminen 6

1.7. Lisätalousarvio nro 3/2008 7

1.8. Maataloustukirahaston talousarvion osuus EU:n koko talousarviosta 7

2. KÄYTTÖVARAT JA MÄÄRÄRAHOJEN HOITO 7

2.1. Määrärahojen hoito 7

2.1.1. Varainhoitovuonna 2008 käytettävissä olleet määrärahat 7

2.1.2. Vuodelta 2007 viran puolesta siirretyt määrärahat 8

2.2. Kuukausimaksut 8

2.2.1. Kuukausimaksut jäsenvaltioille 8

2.2.1.1. Menojen kattamiseksi myönnettävät kuukausittaiset maksut 8

2.2.1.2. Kuukausimaksuja koskevat päätökset vuonna 2008 9

3. MAATALOUSTUKIRAHASTON TALOUSARVION TOTEUTTAMINEN VARAINHOITOVUONNA 2008 9

3.1. Johdanto 9

4. VUODEN 2008 MAATALOUSBUDJETIN TOTEUTTAMISTA KOSKEVAT HUOMAUTUKSET 10

4.1. Maatalousmarkkinoiden interventiot 10

4.2. Suora tuki 11

5. KÄYTTÖTARKOITUKSEENSA SIDOTTUJEN TULOJEN TOTEUTTAMISTA KOSKEVAT HUOMAUTUKSET 11

5.1. Maataloustukirahaston käyttötarkoitukseensa sidotut tulot 11

5.2. Sokerialan väliaikaiset rakenneuudistusmaksut 12

6. SOKERIALAN RAKENNEUUDISTUSRAHASTON TOTEUTTAMISTA KOSKEVAT HUOMAUTUKSET 12

7. MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN 12

LIITE 1 LIITE 2 LIITE 3 LIITE 4 LIITE 5 LIITE 6 | VUODEN 2008 TALOUSARVIOMENETTELY - MAATALOUSTUKIRAHASTON MAKSUSITOUMUSMÄÄRÄRAHAT MAATALOUSTUKIRAHASTON TALOUSARVION OSUUS EU:N TALOUSARVIOSTA VUOSINA 2002-2008 MAATALOUSTUKIRAHASTON TALOUSARVION TOTEUTTAMISEN TARKASTELU - VARAINHOITOVUOSI 2008 MAATALOUSTUKIRAHASTON TALOUSARVION TOTEUTTAMINEN - VARAINHOITOVUOSI 2008 - KÄYTTÖTARKOITUKSEENSA SIDOTUT TULOT (C5) Saatu vuonna 2008 MAATALOUSTUKIRAHASTON MENOT MOMENTEITTAIN JA JÄSENVALTIOITTAIN - VARAINHOITOVUOSI 2008 MAATALOUSTUKIRAHASTON MENOJAKAUMAN KEHITTYMINEN VARAINHOITOVUOSINA 2003-2008 |

Huomautus: Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti liitetaulukoineen löytyy englanniksi myös maatalouden ja maaseudun kehittämisen pääosaston Europa-sivustolta (http://ec.europa.eu/agriculture/fin/finrep_en.htm). |

TALOUSARVIOMENETTELY[1]

Alustava talousarvioesitys 2008

Komissio hyväksyi vuoden 2008 alustavan talousarvioesityksen ja teki sitä koskevan ehdotuksen budjettivallan käyttäjälle vuoden 2007 toukokuun alussa. Euroopan maatalouden tukirahaston (maataloustukirahasto) nimikkeelle 2 ehdotetut maksusitoumusmäärärahat olivat yhteensä 42 498,99 miljoonaa euroa.

Talousarvioesitys vuodeksi 2008

Neuvosto hyväksyi talousarvioesityksen vuodeksi 2008 vuoden 2007 heinäkuussa. Maataloustukirahaston määrärahoja supistettiin 550,0 miljoonalla eurolla verrattuna alustavaan talousarvioesitykseen.

Vuotta 2008 koskeva oikaisukirjelmä

Komissio hyväksyi lokakuussa 2007 vuotta 2008 koskevan alustavan talousarvioesityksen oikaisukirjelmän nro 2, jossa maataloustukirahaston maksusitoumusmäärärahatarpeiksi vahvistettiin 41 166,49 miljoonaa euroa, mikä on 1 332,5 miljoonaa euroa vähemmän kuin alustavaan talousarvioesitykseen sisältynyt vastaava summa.

Maataloustukirahaston käyttötarkoitukseensa sidotut tulot[2]

Yhteisen maatalouspolitiikan rahoituksesta annetun neuvoston asetuksen (EY) N:o 1290/2005[3] 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien vuoksi ja maitomaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Sääntöjen mukaan käyttötarkoitukseensa sidotut tulot voidaan käyttää osittain tai kokonaan maataloustukirahaston menojen kattamiseksi. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen.

Vuoden 2008 talousarviota laadittaessa näiden tulojen määrä arvioitiin sekä tulevan varainhoitovuoden että sen määrän osalta, joka oli tarkoituksena siirtää varainhoitovuodelta 2007 varainhoitovuoteen 2008. Arvio otettiin huomioon, kun budjettivallan käyttäjä hyväksyi vuoden 2008 talousarviomäärärahat. Erityisesti

- sääntöjenmukaisuustarkastusten perusteella takaisin perityistä määristä saaduiksi tuloiksi arvioitiin 500,0 miljoonaa euroa ja sääntöjenvastaisuuksien perusteella saaduiksi tuloiksi 80,0 miljoonaa euroa, kun taas maidon lisämaksusta saaduiksi tuloiksi arvioitiin 219,0 miljoonaa euroa. Näin ollen käyttötarkoitukseensa sidottujen tulojen varainhoitovuoden 2008 kuluessa saatavaksi määräksi arvioitiin 799,0 miljoonaa euroa;

- varainhoitovuodelta 2007 varainhoitovuoteen 2008 siirrettäväksi käyttötarkoitukseensa sidottujen tulojen määräksi arvioitiin 1 138 miljoonaa euroa.

Yhteensä 1 937,0 miljoonaa euroa otettiin huomioon vähennettäessä hedelmä- ja vihannesalan tuottajaorganisaatioiden toimintarahastoille pyydettyjä määrärahoja 467,0 miljoonalla eurolla ja tilatukijärjestelmälle pyydettyjä määrärahoja 1 470,0 miljoonalla eurolla. Budjettivallan käyttäjä myönsi näille järjestelmille lopulta määrärahoja 105,0 miljoonaa euroa ja 27 220,0 miljoonaa euroa.

Väliaikaisista rakenneuudistusmääristä peräisin olevat tulot sokerialalla[4]

Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastossa suunniteltujen tukien rahoittamiseksi. Kunakin markkinointivuonna markkinointivuodesta 2006/2007 alkaen markkinointivuoteen 2008/2009 asti kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta kunakin vuonna. Vuoden 2008 talousarviota laadittaessa näiden tulojen määrän arvioitiin tulevana varainhoitovuonna olevan 2 374,0 miljoonaa euroa. Samalla arvioitiin, että varainhoitovuodelta 2007 varainhoitovuoteen 2008 siirrettävä määrä on 530,0 miljoonaa euroa.

Vuoden 2008 talousarvion hyväksyminen

Vuoden 2008 talousarvio hyväksyttiin Euroopan parlamentin täysistunnossa joulukuussa 2007, ja maataloustukirahaston määriä korotettiin 10 miljoonalla eurolla neuvoston toisessa käsittelyssä ehdotetuista määristä.

Maataloustukirahaston alkuperäiset maksusitoumusmäärärahat olivat 40 876,5 miljoonaa euroa ja maksumäärärahat 40 945,6 miljoonaa euroa. Tämän lisäksi varannosta siirrettiin alamomenttia 11 02 03 01 koskevia maksusitoumusmäärärahoja 19,8 miljoonaa euroa, joten maksusitoumusmäärärahat olivat lopulta yhteensä 40 896,3 miljoonaa euroa. Maksusitoumus- ja maksumäärärahojen välinen ero johtuu siitä, että jaksotettuja määrärahoja käytetään komission suoraan lähinnä maataloustuotteiden menekinedistämistä, toimintastrategiaa ja maatalouden koordinointitoimenpiteitä sekä kalatalouden markkinatoimenpiteitä ja eläinlääkintä- ja kasvinsuojelutoimenpiteitä varten suorittamiin maksuihin.

Maatalouden ja maaseudun kehittämisen (toimintalohko 05) osalta suurimmat menoerät ovat maatalousmarkkinoiden interventiot, joiden maksusitoumusmäärärahat olivat 4 032,4 miljoonaa euroa, ja suorat tuet, joihin oli varattu 36 832,0 miljoonaa euroa Lisäksi vuoden 2008 talousarviossa varattiin 281,7 miljoonaa euroa eläinlääkintä- ja kasvinsuojelutoimenpiteisiin (toimintalohko 17) ja 32,5 miljoonaa euroa kalatalouden markkinatoimenpiteisiin (toimintalohko 11).

Lisätalousarvio nro 3/2008

Budjettivallan käyttäjä hyväksyi kesäkuussa 2008 komission ehdotuksen mukaisesti vuoden 2008 talousarvion maksusitoumus- ja maksumäärärahojen mukauttamisen lisätalousarviolla nro 3/2008, jolla maksusitoumusmäärärahoja lisättiin 130,0 miljoonaa euroa ja maksumäärärahoja 63,95 miljoonaa euroa toimintalohkon 17 (eläinlääkintä- ja kasvinsuojelutoimenpiteet) eläinlääkintäalan hätärahastoon useissa jäsenvaltioissa esiintyneiden bluetongue-taudinpurkausten vuoksi tarvitun hätärokotuskampanjan rahoitukseen.

Maataloustukirahaston talousarvion osuus EU:n koko talousarviosta

Maataloustukirahaston lopullisen talousarvion osuus (maksusitoumusmäärärahat) EU:n koko talousarviosta kaudella 2002–2008 on esitetty liitteessä 2.

KÄYTTÖVARAT JA MÄÄRÄRAHOJEN HOITO

Määrärahojen hoito

Varainhoitovuonna 2008 käytettävissä olleet määrärahat

Talousarvion menot (1) | Maksusitoumusmäärärahat | Maksumäärärahat |

1. Maataloustukirahaston alkuperäiset määrärahat (2) | 40 896 318 768 | 40 945 600 500 |

2.Lisätalousarvio | 130 000 000 | 63 950 000 |

3.Mmaataloustukirahaston lopulliset määrärahat, joista | 41 026 318 768 | 41 009 550 500 |

3a. Määrärahat yhteiseen hallinnointiin (lukuun ottamatta TRDI (3) eu-10) | 40 510 000 000 | 40 510 000 000 |

3b. Määrärahat suoriin menoihin (4) | 516 318 768 | 379 550 500 |

3c. TRDI-määrärahat EU-10 | 0 | 120 000 000 |

(1) Vuoden 2008 talousarvioon otetut määrärahat, kun otetaan huomioon käyttötarkoitukseensa sidottuja tuloja koskeva ennuste vuodeksi 2008 sekä se käyttötarkoitukseensa sidottujen tulojen määrä, joka oletetaan siirrettävän vuodelta 2007 vuoteen 2008 neuvoston asetuksen (ey) n:o 1605/2002 10 artiklan mukaisesti. (2) Alkuperäisiin maksusitoumusmäärärahoihin sisältyy 19 828 768 euron määrä, joka siirrettiin alamomenttia 11 02 03 01 koskevasta varannosta. (3) TRDI: maaseudun väliaikainen kehittämisväline EU-10. (4) Maksusitoumusmäärärahoista 80 % koskee po sancoa. Loput jakaantuvat tasan po agrin ja po maren välillä. |

Varainhoitovuonna 2008 käytettävissä olleiden määrärahojen toteuttaminen

Toimenpide | Maksusitoumusmäärärahojen toteuttaminen | Maksumäärärahojen toteuttaminen |

Yhteinen hallinnointi (lukuun ottamatta TRDI EU-10) (1) | 42 958 379 420,35 | 42 958 379 420,35 |

Suorat menot | 506 917 349,70 | 288 467 538,09 |

TRDI EU-10 | 0,00 | 14 087 299,00 |

Yhteensä (mukaan luettuna sokerialan rakenneuudistusrahasto) Sokerialan rakenneuudistusrahasto Yhteensä (lukuun ottamatta sokerialan rakenneuudistusrahastoa) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 |

(1) Sidotut määrät. Maksusitoumus- ja maksumäärärahat, joista on vähennetty saadut tulot: 38 803 889 878,22 euroa.

Varainhoitovuonna 2008 tosiasiallisesti käytetyt maksusitoumusmäärärahat olivat yhteensä 43 465 296 770,05 euroa ja tosiasialliset maksumäärärahat olivat yhteensä 43 260 934 257,44 euroa.

Vuodelta 2007 viran puolesta siirretyt määrärahat

Varainhoitovuodelta 2007 varainhoitovuodelle 2008 siirretyt määrärahat | Maksusitoumukset | Vapautetut määrärahat | Maksut | Peruuntuneet määrärahat |

Siirretyt määrärahat | 24 884 835,15 | 1 507 033,19 | 22 760 724,02 | 617 077,94 |

Viran puolesta varainhoitovuodelta 2007 varainhoitovuodelle 2008 siirretyt määrärahat koskivat ainoastaan jaksottamattomien määrärahojen suoria menoja. Kuten edellä olevasta taulukosta ilmenee, vuodelta 2007 siirrettiin vuodelle 2008 24,9 miljoonaa euroa. Tästä siirrosta vapautettiin vuonna 2008 1,5 miljoonaa euroa. Maksujen määrä oli 22,8 miljoonaa euroa, ja peruuntuneet määrät olivat yhteensä 0,6 miljoonaa euroa.

Kuukausimaksut

Kuukausimaksut jäsenvaltioille

Menojen kattamiseksi myönnettävät kuukausittaiset maksut

Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 15 artiklassa todetaan että ” komissio maksaa kuukausimaksut jäsenvaltioiden hyväksyttyjen maksajavirastojen viitekuukautena toteuttamien menojen osalta ”. Kuukausimaksut maksetaan jäsenvaltioille viimeistään menojen toteuttamiskuukautta seuraavan toisen kuukauden kolmantena työpäivänä.

Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella[5]. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[6]. Ne vahvistetaan lopullisesti vasta seuraavien varainhoitovuosien aikana tehtävien tarkastusten jälkeen tilien tarkastamista ja hyväksymistä koskevien päätösten perusteella.

Kuukausimaksujärjestelmään kuuluvat tuet, jotka jäsenvaltiot maksoivat 16. lokakuuta 2007 – 15. lokakuuta 2008. Lisäksi komissio maksaa 31. joulukuuta 2008 asti joidenkin toimenpiteiden maksut suoraan.

Suoritettujen kuukausimaksujen nettomäärä oli varainhoitovuonna 2008 yhteensä 38 803 889 878,22 miljoonaa euroa.

Kuukausimaksuja koskevat päätökset vuonna 2008

Komissio teki varainhoitovuonna 2008 12 kuukausimaksupäätöstä. Joulukuussa 2008 hyväksyttiin lisäksi lisäkuukausimaksu, jonka tarkoituksena oli mukauttaa varainhoitovuoden tukikelpoisten menojen kokonaismäärää. (Katso lisätietoja tähän kertomukseen liittyvän valmisteluasiakirjan liitteessä 4).

MAATALOUSTUKIRAHASTON TALOUSARVION TOTEUTTAMINEN VARAINHOITOVUONNA 2008

Johdanto

Maatalousvuonna 2008 monien maataloustuotteiden hinnat laskivat varainhoitovuoden loppua kohti hyvin jyrkästi ja merkittävästi sekä EU:n että maailmanmarkkinoilla. Hinnanalennukset koskivat pääasiassa viljaa ja maitotuotteita kun lihan hinnat taas osoittivat merkkejä noususta. EU:n kokonaiskasvituotanto kasvoi huomattavasti vuonna 2008 vuoteen 2007 verrattuna, ja kotieläintuotanto puolestaan kasvoi vain jonkin verran. Kehitys maatalousmarkkinoilla vaikutti muiden tekijöiden ohella joillakin talousarvion aloilla maataloustukirahaston menojen tasoon ja käytettävissä olleiden määrärahojen käyttöön.

Talousarviosta toteutui yhteensä 42 181,2 miljoonaa euroa (lukuun ottamatta sokerialan rakenneuudistusrahastoa). Maatalouden ja maaseudun kehittämisen (toimintalohko 05) osalta markkinatoimenpidemenot olivat 4 159,3 miljoonaa euroa ja suorien tukien menot 37 568,6 miljoonaa euroa eli molemmilla sektoreilla ylitettiin käytettävissä olleet talousarviomäärärahat. Nämä menot rahoitettiin talousarvion alkuperäisistä määrärahoista käyttämällä käyttötarkoitukseensa sidottujen tulojen vuodelta 2007 siirretty määrä (1 159,5 miljoonaa euroa) kokonaisuudessaan ja osa vuonna 2008 kerätystä käyttötarkoitukseensa sidottujen tulojen määrästä (87,5 miljoonaa euroa yhteensä 1 561,6 miljoonasta eurosta). Edellä mainittuun kokonaan toteutuneeseen määrään sisältyvät kalatalouden markkinatoimenpiteiden (toimintalohko 11) 51,8 miljoonan euron määrärahat sekä eläinlääkintä- ja kasvinsuojelutoimenpiteiden (toimintalohko 17) 407,8 miljoonan euron määrärahat. (Katso lisätietoja liitteessä 3).

VUODEN 2008 MAATALOUSBUDJETIN TOTEUTTAMISTA KOSKEVAT HUOMAUTUKSET

Seuraavassa esitetään lyhyt selvitys maatalouden vuoden 2008 talousarviossa käytettävissä olleiden määrärahojen käytöstä. Vuoden 2008 talousarvion toteutuminen sekä erot varainhoitovuoden ja alkuperäiseen talousarvioon ja lisätalousarvioon nro 3/2008 sisältyneiden määrärahojen välillä esitetään liitteessä 3.

Maatalousmarkkinoiden interventiot

Budjettivallan käyttäjän tähän lukuun myöntämät alkuperäiset määrärahat olivat 4 032,4 miljoonaa euroa, jossa otettiin huomioon 467,0 miljoonan euron käyttötarkoitukseensa sidotut tulot. Maksujen määrä oli 4 159,3 miljoonaa euroa. Tässä talousarvioluvussa hedelmä- ja vihannesalan menot ylittivät alkuperäiset määrärahansa, ja menot katettiin alan käyttötarkoitukseensa sidotuista tuloista. Sianlihan osalta aiheutui menoja niin paljon, että alan määrärahoja käytettiin liikaa. Sokeri- ja viinialan määrärahoja ei käytetty loppuun. Jäljempänä esitetään lyhyesti tärkeimmät syyt siihen, miksi menot toteutuivat näin.

Sokeri

Sokerialalla alikäyttö johtui pääasiassa siitä, että vientitukimenoja aiheutui vähemmän, koska vientitukien taso oli tänä markkinointivuonna alhaisempi ja maksamatta olleita vientitukia maksettiin odotettua vähemmän.

Hedelmät ja vihannekset

Budjettivallan käyttäjä myönsi tuottajaorganisaatioiden toimintarahastoille 105,0 miljoonaa euroa alkuperäisiä määrärahoja ottaen huomioon, että järjestelmän rahoitukseen oli jo sidottu tuloja 467,0 miljoonaa euroa. Jäsenvaltioille aiheutuneita menoja oli 581,6 miljoonaa euroa. Talousarvion alkuperäiset määrärahat ylittävät menot katettiin edellä mainituilla käyttötarkoitukseensa sidotuilla tuloilla ja siirtämällä 9,6 miljoonaa euroa määrärahoja talousarvion muilta alamomenteilta.

Viinialan tuotteet

Määrärahojen alikäyttö viinialalla johtui siitä, että aiheutuneet menot olivat pääasiassa pienemmät siksi, että juotavaksi tarkoitetuksi alkoholiksi tislatun viinin määrä oli pienempi ja viinitarhojen rakenneuudistusta ja uusiin lajikkeisiin siirtymistä varten maksettavan tuen määrä ja alat olivat pienempiä kuin vuoden 2008 talousarvioon sisällytetyt viinimäärät ja alat.

Sianliha-ala

Määrärahojen ylikäytön syynä olivat pääasiassa menot, jotka johtuivat komission vuoden 2007 loppupuoliskolla toteuttamista toimenpiteistä, joilla parannettiin alan huonoa tilannetta. Komissio otti etenkin käyttöön yksityisen varastoinnin tukijärjestelmän sekä tuoreen ja jäädytetyn sianlihan vientituet kaikkiin määräpaikkoihin. Näihin järjestelmiin ei ollut varattu määrärahoja lainkaan vuoden 2008 talousarviossa, joten aiheutuneet menot katettiin osittain markkinatoimenpiteisiin sidotuista tuloista ja osittain siirtämällä määrärahoja muilta talousarvion alamomenteilta.

Suora tuki

Budjettivallan käyttäjän tälle luvulle myöntämät alkuperäiset määrärahat olivat 36 832,0 miljoonaa euroa. Tässä luvussa aiheutui menoja 37 568,6 miljoonaa euroa.

Noin 75 prosenttia menoista liittyi tilatukijärjestelmään. Budjettivallan käyttäjä oli myöntänyt tähän lukuun määrärahoja 27 220,0 miljoonaa euroa ottaen huomioon, että luvun 1 470,0 miljoonan euron käyttötarkoitukseensa sidotut tulot. Tilatukijärjestelmässä käytettävissä olleet määrärahat olivat yhteensä siis 28 690,0 miljoonaa euroa. Jäsenvaltioille aiheutui menoja 28 233,8 miljoonaa euroa. Se osa menoista (1 013,8 miljoonaa euroa), johon myönnetyt määrärahat eivät riittäneet, katettiin siirroilla ja tämän järjestelmän käyttötarkoitukseensa sidotuista tuloista.

KÄYTTÖTARKOITUKSEENSA SIDOTTUJEN TULOJEN TOTEUTTAMISTA KOSKEVAT HUOMAUTUKSET

Maataloustukirahaston käyttötarkoitukseensa sidotut tulot

Varainhoitovuodelta 2007 siirrettiin varainhoitovuodelle 2008 käyttötarkoitukseensa sidottuja tuloja 1 159,5 miljoonaa euroa. Ne on käytetty kokonaan varainhoitovuoden 2008 menojen rahoittamiseen varainhoitoasetuksen 10 artiklan mukaisesti. Tällä määrällä katettiin 362,7 miljoonaa euroa tuottajaorganisaatioiden toimintarahastojen menoja ja 796,9 miljoonaa euroa suoria tukia. (Katso lisätietoja liitteessä 4).

Vuonna 2008 kerätyt käyttötarkoitukseensa sidotut menot olivat 1 561,6 miljoonaa euroa, ja liitteen 4 mukaan ne olivat peräisin seuraavista lähteistä:

- Sääntöjenmukaisuustarkastusmenettelyssä tehdyt oikaisut, joita oli 984,6 miljoonaa euroa ja joiden määrä ylitti odotetut 500,0 miljoonaa euroa, koska vuoden aikana tehtiin kaksi ylimääräistä sääntöjenmukaisuustarkastusta koskevaa päätöstä.

- Sääntöjenvastaisuuksien perusteella saadut tulot, joita oli 356,1 miljoonaa euroa, mikä oli odotettua (80,0 miljoonaa euroa) enemmän. Tilanteen teki poikkeukselliseksi jäsenvaltioilta vaaditut ad hoc -oikaisut, jotka koskivat maksajavirastojen tileissä pitkään olleita sääntöjenvastaisuuksia.

- Maidon lisämaksusta kerätyt määrät, jotka olivat 220,9 miljoonaa euroa.

Sokerialan väliaikaiset rakenneuudistusmaksut

Alun perin arvioidun 530,0 miljoonan euron sijaan vuodelta 2007 vuoteen 2008 siirrettyjä käyttötarkoitukseensa sidottuja tuloja oli lopulta 735,8 miljoonaa euroa, koska jäsenvaltiot maksoivat monipuolistamistukia ja lisätukia oletettua vähemmän. Kun sokerin rakenneuudistusrahaston tuensaajat olivat saaneet kaikki maksunsa, väliaikaisten rakenneuudistusmäärien jäännös oli 2 044,6 miljoonaa euroa, joka siirrettiin vuodelle 2009. (Katso lisätietoja liitteessä 4).

SOKERIALAN RAKENNEUUDISTUSRAHASTON TOTEUTTAMISTA KOSKEVAT HUOMAUTUKSET

Jäsenvaltiot maksoivat uudistettua sokeriteollisuutta, monipuolistamista ja sokerinpuhdistamista varten tarkoitettuja tukimaksuja 1 284,0 miljoonaa euroa. Tuet maksettiin edellä mainituista sokerialan väliaikaisista rakenneuudistusmääristä peräisin olevista tuloista. Tarkemmin eriteltynä tästä määrästä 735,8 miljoonaa euroa rahoitettiin vuodelta 2007 siirretyillä käyttötarkoitukseensa sidotuilla tuloilla ja loput 548,3 miljoonaa euroa maksettiin jäsenvaltioiden keräämistä ja vuoden 2008 talousarvioon maksamista käyttötarkoitukseensa sidotuista tuloista.

MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN

Maataloustukirahaston menot olivat yhteensä 42 181,2 miljoonaa euroa (lukuun ottamatta sokerialan rakenneuudistusrahastoa). Seuraavassa esitetään menot merkittävimpiin menoeriin eriteltyinä sekä näiden prosenttiosuudet maataloustukirahaston kokonaismenoista vuonna 2008.

Vientituki

Vientitukiin liittyvien menojen määrä oli 925,4 miljoonaa euroa eli 2,19 prosenttia kokonaissummasta.

Suorat tuet

Suoriin tukiin liittyvien menojen määrä oli 37 568,6 miljoonaa euroa eli 89,06 prosenttia kokonaissummasta.

Varastointi

Varastointiin liittyvien menojen määrä oli 147,9 miljoonaa euroa eli 0,35 prosenttia kokonaissummasta. Tärkeimpiä tuotteita olivat vilja-, viinintuotanto-, maito-, sianliha-, muna- ja siipikarjanliha-alojen tuotteet.

Muut toimenpiteet

Muiden menojen määrä oli 3 553,3 miljoonaa euroa, toisin sanoen 8,42 prosenttia vuoden kokonaismäärästä. Tästä nimikkeestä katetaan menot, jotka eivät kuulu edellä mainittuihin ryhmiin.

Maaseudun kehittäminen

Vuoden 2008 talousarvioon ei ollut kirjattu lainkaan määrärahoja entistä EMOTR:n tukiosastoa[7] varten. Jäsenvaltiot perivät samaan aikaan takaisin -14,1 miljoonaa euroa aiemmin maksettuja ennakoita.

Kyseisen menojakauman kehittyminen toimenpiteiden taloudellisen luonteen mukaan kaudella 2003–2008 esitetään liitteessä 6.

[pic]

[pic]

[pic]

[pic][pic]

[pic]

[pic]

[1] Menettely esitetään liitteessä 1.

[2] Nämä määrät eivät sisälly talousarvion tulopuolen budjettikohtiin (maataloustukirahaston käyttötarkoitukseensa sidottuja tuloja koskevaan momenttiin 670), mutta ne mainitaan kyseisiä momentteja koskevassa talousarvion selvitysosassa.

[3] EUVL L 209, 11.8.2005, s. 1.

[4] Nämä määrät eivät sisälly talousarvion tulopuolen budjettikohtiin (sokerialan väliaikaisia rakenneuudistusmaksuja koskevaan momenttiin 680), mutta ne mainitaan kyseisiä momentteja koskevassa talousarvion selvitysosassa.

[5] Jäsenvaltiot toimittavat nämä menoja koskevat kuukausi-ilmoitukset kuukauden N+1 10. päivä annettavalla ilmoituksella.

[6] Jäsenvaltiot toimittavat yksityiskohtaiset ilmoitukset kuukausittain kuukauden N+1 20. päivänä (käyttämällä taulukkoa 104).

[7] EMOTR: Euroopan maatalouden ohjaus- ja tukirahasto.